Kongres - Algemene inligting | SAVN
5-9 Julie 2020, Windhoek
Hotel Safari, Windhoek, Namibië.
Besoek aan Namibië
'n Paspoort (wat nog geldig is vir ten minste 6 maande) is noodsaaklik vir internasionale besoekers (dus ook besoekers van Suid-Afrika en ander lande uit Afrika).
Besoekers van 'n aantal lande (o.a. Suid-Afrika, België, Nederland, Duitsland, die Verenigde State en die Verenigde Koninkryk) hoef nie vooraf vir 'n visum aansoek te doen nie. Visums word op die lughawe of grenspos in Namibië uitgereik.
Stawende dokumente van kongresbywoning of toerismebesoeke kan tydens paspoortkontrole gevra word. Dit is dus nodig om hierdie dokumentasie byderhand te hê op die lughawe of grenspos.
Meer inligting oor Namibië
Aangesien daar byna elke aand van die kongres sosiale aktiwiteite vir kongresbywoners georganiseer word, verkies ons dat alle kongresgangers by die kongresvenue (Hotel Safari/Safari Court Hotel) oornag.
Daar is egter 'n hele aantal ander verblyfopsies in die nabye omgewing (hoewel nie stapafstand) van die kongresvenue:
Hotel Safari/Safari Court Hotel (kongresvenue)
Arebbush Travel Lodge (2km vanaf kongresvenue)
Windhoek Country Club resort (4km vanaf kongresvenue)
Booking.com (verskeie verblyfopsies naby kongresvenue)
​​Let wel: Alle verblyfbesprekings moet egter deur kongresdeelnemers self gemaak word.
​Let wel: Kongresbywoners is verantwoordelik vir hulle eie vervoer.
Die internasionale lughawe in Windhoek is Hosea Kutako International Airport, ongeveer 50km vanaf die kongresvenue.
Vervoer vanaf die lughawe na die kongresvenue kan gereël word deur die hotel wanneer verblyf bespreek word.
Daar is ook 'n aantal taxidienste in die stad beskikbaar (inligting sal tydens die kongres beskikbaar gestel word, maar navrae rondom vervoerreëlings kan intussen gerig word aan nerina.bosman@up.ac.za).
Daar is 'n aantal huurmotoragentskappe in Nambië.
Meeste Namibiese huurmotoragentskappe vereis 'n internasionale bestuurslisensie.
Motors in Nambië ry, nes in Suid-Afrika, aan die linkerkant van die pad.
Die paaie in Namibië is meestal goed (spesifiek ook die pad tussen die lughawe en Windhoek), en is begaanbaar vir enige tipe voertuig (nie slegs vir 4x4's nie).
Die SAVN stel vyf kongresbeurse beskikbaar wat die volledige onkoste (dus die vervoer-, verblyf en registrasie-uitgawe) van die kongresganger sal betaal. Voorwaardes vir hierdie beurstoekenning:
Die aansoeker moet (teen ​17 Februarie 2019) 'n opsomming vir 'n kongresreferaat voorlê. Indien die referaatvoorlegging gekeur word, moet die voorlegging tydens die SAVN-kongres gelewer word.
Die aansoeker mag nie geaffilieer wees by enige instansie (byvoorbeeld 'n universiteit of akademiese organisasie) wat die aansoeker se verteenwoordiging by die kongres sou kon befonds nie.
Die aansoeker moet kan aantoon of motiveer dat hy/sy deurlopend by die Neerlandistiek betrokke is, en waarom dit voordelig is vir die SAVN indien hy/sy wel die kongres bywoon.
Dit staan die SAVN-bestuur vry om nie al vyf beurse toe te ken nie. Indien meer as vyf beursaansoeke ontvang word, sal die bestuur - op grond van die motivering wat ingedien word - besluit watter teenwoordigheid is tot die grootste voordeel van die Neerlandistiekgemeenskap in Suider-Afrika. Die besluit van die bestuur is finaal.